Velteplass

miniatyr|Større velteplass med flere tømmervelter ved offentlig vei.
miniatyr|Tømmerbil lastes opp fra en velteplass.
Velteplass, også kalt lunneplass eller lunningsplass, er i skogbruket en anleggsplass for mellomlagring, håndtering og videretransport av tømmer.

Tømmeret fremkjøres direkte fra huggstfeltene i skogen eller fra mindre lunneplasser, og frem til velteplassen hvor det stables i tømmerlunner/tømmervelter. På velteplassen sorteres og kappes tømmerstokkene.

Velteplasser anlegges ved skogsbilveier med tilstrekkelig kapasitet for henting av tømmeret eller ved offentlig vei, hvorfra det er mulig å laste opp og transportere tømmeret videre. Tømmerprisen forhandles gjerne for tømmer levert ved vei, det vil si på velteplass/lunneplass. Ved offentlige veier som er riksveier gjelder i Norge særskilte regler og begrensninger for anlegg av velteplasser, fastsatt i forskrift om plassering av skogvirke ved riksvei.Forskrift om plassering av skogsvirke ved riksveg.. Lovdata.

 Referanser 

 Eksterne lenker 
 Tema:Velteplass . jobbiskogen.no

Kategori:Skogbruk